PATVIRTINTA

Šilutės r. Vainuto gimnazijos direktoriaus

2019 m. lapkričio 8 d. Įsakymu Nr. V1- 104

**VAINUTO GIMNAZIJOS NAMŲ DARBŲ SKYRIMO MOKINIAMS**

**TVARKOS APRAŠAS**

**I. BENDROSIOS NUOSTATOS**

1. Namų darbų skyrimo tvarkos aprašas parengtas vadovaujantis 2019-2020 ir 2020-2021 mokslo metų pradinio ugdymo programos Bendruoju ugdymo planu, patvirtintu 2019 m. balandžio 15 d. įsakymu Nr. V-413, 2019-2020 ir 2020-2021 mokslo metų pagrindinio ir vidurinio ugdymo programų Bendraisiais ugdymo planais, patvirtintais 2019 m. balandžio 15 d. įsakymu Nr. V-417, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ (patvirtinta Lietuvos Respublikos sveikatos apsaugos ministro 2011 rugpjūčio 10 d. įsakymu Nr. V-773).

2. Namų darbų skyrimo tvarkos aprašas yra skirtas Vainuto gimnazijos mokytojams, mokiniams ir jų tėvams (globėjams, rūpintojams).

**II. NAMŲ DARBŲ SKYRIMO PRINCIPAI**

3. Konkretus ir aiškus užduoties formulavimas.

4. Užduoties motyvavimas, tikslingumas ir naudingumas tolesniam mokymui ir mokymuisi.

5. Atliktų namų darbų reguliarus tikrinimas.

6. Namų darbų atlikimo ir jų įvertinimo aptarimas/komentavimas.

7. Namų darbų užduočių diferencijavimas, atsižvelgiant į individualius mokinių gebėjimus.

8. Namų darbai neskiriami dėl įvairių priežasčių neįvykusių pamokų uždaviniams įgyvendinti.

**III. NAMŲ DARBŲ SKYRIMO TIKSLAI IR UŽDAVINIAI**

9. Namų darbai skiriami:

6.1. tobulinti mokinių turimas žinias bei įgūdžius;

9.2. ugdyti gebėjimą savarankiškai mokytis, užbaigiant klasėje pradėtą darbą, įtvirtinant pamokoje išeitą, pakartojant anksčiau išeitą medžiagą;

9.3. skatinti domėjimąsi mokomuoju dalyku;

9.4. formuoti teigiamą požiūrį į mokymąsi;

9.5. mokyti planuoti savo darbą ir laiką;

9.6. ugdyti gebėjimą taikyti įgytas žinias sprendžiant praktines užduotis;

9.7. ugdyti gebėjimą naudotis informaciniais šaltiniais;

9.8. ugdyti mokinio pareigingumą, atsakomybę ir savarankiškumą.

**IV. NAMŲ DARBŲ SKYRIMO TVARKA**

10. Namų darbų užduočių turinį, formas, trukmę nustato mokytojas, vadovaujantis Bendrosiomis ugdymo programomis, Lietuvos higienos normomis.

11. Namų darbų užduotys gali būti:

trumpalaikės užduotys – privaloma atlikti iki kitos dalyko pamokos;

ilgalaikės užduotys – privaloma atlikti iki sutartos datos;

atsiskaitomieji darbai – galima nustatyti kaip ilgalaikes namų darbų užduotis.

12. Namų darbų užduotis mokytojai skiria atsižvelgdami į klasės mokymosi lygį, individualias mokinių savybes, diferencijuoja pagal mokinių gebėjimus, leidžia mokiniams pasirinkti užduočių atlikimo būdą:

12.1. turintiems mokymosi motyvaciją, itin gabiems mokiniams skiriamos kūrybinės, kritinį mąstymą ugdančios, gebėjimą analizuoti ir vertinti informacinius šaltinius, lavinančios užduotys;

12.2. stokojantiems mokymosi motyvacijos, mokymosi sunkumų turintiems mokiniams skiriamos padedančios stiprinti savigarbą, įtvirtinti gautas žinias, šalinti mokymo(-si) spragas namų darbų užduotys.

13. Dalykų mokytojai su mokiniais aptaria namų darbų užduočių sudėtingumą, mokymosi metodus, orientacinį užduočių atlikimo laiką.

14. Rekomenduojamas laikas skirtas namų darbams atlikti:

14.1. 1 klasės mokiniams namų darbai neskiriami;

14.2. 2 klasės mokiniams skiriami namų darbai, kuriems atlikti reikia kasdien ne daugiau kaip 0, 5 valandos;

14.3. 3-4 klasių mokiniams skiriami namų darbai, kuriems atlikti reikia kasdien ne daugiau kaip 1 valandos;

14.4. 5-6 klasių - 1, 5 valandos;

14.5. 7-8 klasių - 2 valandų;

14.6. I-IV klasių - 2, 5 val. (grožinės literatūros skaitymas į šį valandų skaičių neįeina).

15. Namų darbų krūvis (PER SAVAITĘ) pagal dalykus paskirstytas lentelėse (1 priedas).

16. Namų darbų skyrimą klasėje dirbantys mokytojai derina tarpusavyje.

17. Suderinęs su kitais mokytojais, dalyko mokytojas gali pailginti namų darbams skirtą laiką kitų dalykų sąskaita.

18. Mokytojai gali skirti integruotas užduotis, projektus ir susumuoti namų darbams skirtą laiką.

19. Mokiniams rekomenduojama trumpalaikes namų darbų užduotis atlikti tą pačią dieną po pamokų.

20. Mokytojai privalo tą pačia dieną, kai buvo skirti namų darbai, aiškiai suformuluotas namų darbų užduotis įrašyti į TAMO dienyną.

21. Atostogų laikotarpiui namų darbai neskiriami.

22. Namų darbai neskiriami po kontrolinių darbų.

23. Klasių vadovai atlieka namų darbų skyrimo stebėseną/ tyrimą 2 kartus per mokslo metus.

**V. NAMŲ DARBŲ TIKRINIMAS IR VERTINIMAS**

24. Atlikti namų darbai reguliariai tikrinami mokytojo pasirinktais būdais ir metodais.

25. Namų darbai vertinami vadovaujantis Mokinių pažangos ir pasiekimų vertinimo tvarkos aprašu (patvirtintu gimnazijos direktoriaus 2018m. gruodžio 6 d. įsakymu Nr. V1-109).

26. Mokiniai iš anksto žino, kaip bus vertinami – jiems yra aiškūs vertinimo kriterijai.

27. Vertinimas už namų darbus rašomas dalyko mokytojo ir mokinių susitarimu pagal numatytą dalyko vertinimo tvarką.

32. Direktoriaus pavaduotojas ugdymui atlieka namų darbų skyrimo stebėseną 1 – 2 kartus per mokslo metus.

**VI. MOKYTOJŲ PAGALBA MOKINIAMS, SKIRIANT/ATLIEKANT NAMŲ DARBUS**

33. Aiškina užduotis, konsultuoja, tikrina, skatina, vertina mokinių atliktas užduotis.

34. Ugdo mokinių mokėjimo mokytis kompetenciją.

35. 1-8 klasių mokiniai, negalintys tinkamai atlikti namų darbų dėl nepalankių socialinių sąlygų namuose, gali ruošti namų darbus gimnazijoje 3 valandų keturių dienų per savaitę neformalaus užimtumo grupėje.

36. Mokytojai, klasių vadovai įvairiais būdais informuoja mokinių tėvus (globėjus, rūpintojus) apie mokiniui siūlomą/teikiamą pagalbą.

**VII. BAIGIAMOSIOS NUOSTATOS**

Tvarkos aprašo keitimą gali inicijuoti gimnazijos administracija, gimnazijos mokinių ir mokytojų tarybos nariai.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ATNAUJINO

Metodinė taryba 2019-10-02